En bilist fik insulinchok på motorvejen ved Bjergby. Vejen var spærret i 45 minutter.

Klokken 12.45 kørte en kvinde, der havde fået insulinchok i sin bil, ind i to andre bilister på E39-motorvejen i sydgående retning. Vagtchef ved Nordjyllands Politi Per Jørgensen fortæller, at store materielle skader betød, at man var nødt til at spærre motorvejen i 45 minutter, mens der blev ryddet op efter uheldet. Der skete ingen alvorlig personskade, men der blev sendt en enkelt ambulance til stedet. Formentlig til kvinden med insulinchok.